મ્હાડામાં હવે લેભાગુ એજન્ટોની ભરમાર જોવા નહીં મળે એટલું જ નહીં, ઘરોના બોગસ સોદાઓ પણ નહીં થાય એમ મ્હાડાના કલાનગરમાં આવેલા હેડક્વૉર્ટરના તમામ અધિકારીઓને લાગી રહ્યું છે; કારણ કે સમગ્ર પરિસરમાં નવા બાવન જેટલા CCTV કૅમેરા લગાવવા માટે કઈ કંપનીની પસંદગી કરવી એનો નિર્ણય લેવામાં આવશે. હાલ મ્હાડાના હેડક્વૉર્ટરમાં આવા ૧૩ કૅમેરા બેસાડવામાં આવ્યા છે. જોકે એ અપૂરતા હોવાને કારણે વધુ બાવન કૅમેરા માટે ટેન્ડર મગાવવામાં આવ્યાં હતાં. મ્હાડાના હેડક્વૉર્ટરમાં ઘણા લેભાગુ એજન્ટો ફરતા હોય છે. CCTV કૅમેરાને કારણે તેમના પર અંકુશ મૂકી શકાશે.